Oftere enn den rent handlingsrettede thrilleren har den psykologiske thrilleren en knytning til detektivfortellingen. I kriminallitteraturen brukes betegnelsen psykologisk thriller også om fortellinger der leseren følger forbryteren, gjerne også før forbrytelsen begås. Noen kjente forfattere innenfor denne genren er Patricia Highsmith og Ruth Rendell.